# Llista d'exploracions

Aquesta llista d'exploracions és una cronologia que fa un recompte de les principals expedicions científiques, comercials, religioses o militars que van contribuir a l'expansió del coneixement geogràfic de les diferents civilitzacions.

## Edat antiga
### Primeres civilitzacions
#### Vers el 2320 aC

    Campanyes militars de Lugalzagesi d'Uruk, el qual crea un imperi que va des del mar Inferior fins al mar Superior, creant la primera imatge històrica del món conegut.

### Època grecoromana
#### Vers el 600 aC

    El faraó Necó II envia una expedició fenícia que circumnavega Àfrica, de creure al relat d'Heròdot.

#### Vers el 500 aC

    Hannó el Navegant emprèn una expedició des de Cartago circumnavegant la costa africana fins probablement l'illa de Bioko i Camerun.

#### 464 aC - 456 aC

    El grec Heròdot d'Halicarnàs emprèn un viatge per l'antic Egipte i per l'Imperi Persa, deixant testimoni de les seves aventures en els "Nou llibres de la Història ".

#### Vers el 450 aC

    El navegant cartaginès Himilcó creua les Columnes d'Hèrcules i circumnavega Europa fins a les Illes Britàniques.

#### 399 aC

    El militar i historiador grec Xenofont acompanya Cir el Jove en una expedició militar contra l'Imperi Persa (l'expedició dels deu mil), i deixa testimoni de seu viatge a l'Anàbasi.

#### 336 aC - 324 aC

    Alexandre el Gran emprèn campanyes militars des del Regne de Macedònia fins a l'Índia i obre el món oriental al coneixement hel·lènic.

#### Vers el 330 aC

    Pitees de Marsella, arriba i traspassa l'illa de l'estany a la Gran Bretanya.

#### Vers el 130 aC

    Les expedicions militars de l'Emperador Han Wudi de l'Imperi Han i l'enviament del seu enviat imperial Zhang Qian ajuden a expandir el coneixement geogràfic xinès cap a l'Àsia central. S'obre la Ruta de la Seda.

#### 58 aC - 50 aC

    El conqueridor Juli Cèsar domina les Gàl·lies, i deixa testimoni del que hi va trobar en el seu llibre De bello gallico.

#### Vers el 50 aC

    Viatges d'Estrabó, que va recórrer bona part de l'Imperi Romà, i va escriure llibres d'història i geografia.

#### Vers el 150

    Pausànies viatja per Grècia i fa les seves observacions de viatger en la seva Descripció de Grècia, obra cabdal pels viatgers neoclàssics del segle xviii.

#### Vers el 160

    Registres xinesos esmenten l'arribada d'una caravana a Loyang, procedent des de l'Imperi Romà.

#### Vers el 400

    Patrici d'Irlanda viatja a Irlanda per evangelitzar els seus habitants.

## Edat mitjana
### Vers l'any 500

    Monjos budistes procedents de la Xina inicien la conversió religiosa del Japó.

### 516

    Data temptativa en què Brandan de Conflert hauria navegat per l'oceà Atlàntic.

### Vers l'any 550

    El mariner alexandrí Cosme Indicopleustes viatja fins a l'Índia i Sri Lanka i deixa testimoni del seu viatge en la seva obra Topografia cristiana.

### 716 - 754

    inici dels viatges de Bonifaci de Fulda, per evangelitzar als germànics:
* Primer viatge: en 716 viatja a Frísia (actual Països Baixos).
* Darrer viatge: torna a Frísia cap a 754, essent martiritzat.

### Exploracions vikingues
#### Vers el 850

    Naddoddr, un viking de les illes Fèroe, es desvia de la seva ruta i descobreix Islàndia. El també viking Gardar Svavarsson n'és el primer poblador el 875.

#### Vers el 900

    El navegant noruec Gunnbjörn Ulfsson albira Groenlàndia, sense arribar a desembarcar. També Snaebjörn Galti arriba anys després a l'illa i intenta fundar allà una colònia.

#### 981 - 984

    L'explorador viking Eric el Roig arriba Groenlàndia, on passa tres anys. Se'l considera el descobridor oficial de l'illa.

#### 1000

    Leif Erikson, fill d'Eric el Roig, arriba a Vinland, el que actualment seria Terranova.

### Expedicions en terres mongoles
#### 1245 - 1248

    Enviat pel Papa, Giovanni da Pian de Carpini viatja de Lió al Karakorum. A part de la seva missió diplomàtica, escriu valuosos informes sobre els mongols.

#### 1253 - 1255

    Viatge de Guillaume de Rubrouck al Karakorum i tornada.

#### 1271 - 1295

    Marco Polo viatja a la Xina i deixa testimoni del seu viatge en el Llibre de les meravelles.

### Segle XIV
#### 1325

    començament del viatge d'Ibn Battuta, que durarà 28 anys.

#### 1322 - 1356

    Juan de Mandeville relata en el Llibre de les meravelles del món un viatge de 34 anys per Àsia, fins a la Xina; no se sap amb certesa si realment va viatjar o compila viatges aliens.

#### Després de 1300

    Primers viatges de catalans i genovesos per l'oceà Atlàntic.

## Era dels Descobriments
### Segle XV
#### 1404

    Juan de Bethencourt, cavaller normand, va emprendre la Conquesta de les Illes Canàries amb permís d'Enric III de Castella.

#### 1405 - 1433

    L'almirall xinès Zheng He va fer tres expedicions per l'oceà Índic.

#### 1414 - 1439

    Niccolò da Conti recorre l'oceà Índic.

#### 1418

    descobriment de l'illa de Porto Santo per João Gonçalves Zarco i Tristão Vaz Teixeira.

#### 1419

    Gonçalves i Vaz descobreixen Madeira

#### 1427

    Diogo de Silves va veure l'illa de Santa Maria, a les illes Açores i possiblement l'Illa de São Miguel.

#### 1434

    Gil Eanes passa el cap Bojador al Marroc, límit sud del món conegut pels europeus de la seva època.

#### 1443

    Nuno Tristão supera el Cap Blanc.

#### 1444

    Dinis Dias supera la desembocadura del riu Senegal i arriba fins a la Península de Cap Verd.

#### 1446

    Dinis Dias desembarca a l'illa de Gorée, a la badia de Dakar, i arriba fins al riu Gàmbia.

#### 1444

    Alvise Cadamosto explora les illes de Cap Verd.

#### 1458

    Diogo Gomes navega pel golf de Guinea i descobreix la costa de Guinea

#### 1462

    Pedro de Sintra arriba a Sierra Leona.

#### 1472

    Hipotèticament, el navegant portuguès João Vaz Corte-Real podria haver descobert i remuntat el riu Hudson, després de navegar les costes canadenques i les de l'illa de Terranova.

#### 1472

    Fernão do Pó descobreix l'illa de Bioko, coneguda durant molts anys pel seu nom.

#### 1473

    Lopo Gonçalves és el primer europeu a superar la línia de l'Equador.

#### 1482

    Diogo Cão arriba a la desembocadura del riu Congo.

#### 1485-86

    Cão supera el Cap Cross, a Namíbia.

#### 1487 - 1490

    Pêro da Covilhã i Afonso de Paiva són enviats per Joan II de Portugal com a comerciants d'amagat en un viatge per terres àrabs per preparar futurs viatges. Paiva mor, però Covilhã arriba fins a l'Índia, i després recorre la costa occidental d'Àfrica en vaixells musulmans i s'instal·la a Etiòpia. El 1490 fa arribar el seu informe al rei i mai més torna a Portugal.

#### 1488

    Bartolomé Díaz passa el Cap de les Tempestes o Cap de Bona Esperança.

#### 1492 - 1504

    Viatges de Cristòfor Colom, que posen en contacte Amèrica amb Europa:
** Primer viatge (1492 - 1493): Arriba l'illa de San Salvador (Bahames), Cuba i la Hispaniola, descobrint oficialment Amèrica, encara que la creu part de les Índies.
** Segon viatge (1493 - 1496): Emprèn noves exploracions a les Antilles, descobrint la Dominica, Guadeloupe, i altres Petites Antilles; també descobreix Puerto Rico i Jamaica.
** Tercer viatge (1498 - 1500): Limita les exploracions i emprèn tasques de colonització.
** Quart viatge (1502 - 1504): Arriba per primera vegada el continent americà pròpiament tal.

#### 1497

    Descobriment del Canadà per John Cabot.

#### 1497 - 1499

    Viatge de Vasco da Gama a les Índies pel Cap de Bona Esperança. El 1498 Vasco da Gama arriba a Calicut, a l'Índia.

#### 1499

    Alonso de Ojeda inicia el seu viatge per Veneçuela, primer dels anomenats "viatges menors".

#### 1500

    Vicente Yáñez Pinzón recorre la costa nord del que ara és Brasil i el 26 de gener veu el riu Amazones.

#### 1500

    Pedro Álvares Cabral arriba a la costa de Brasil

#### 1500

    Juan de la Cosa traça el primer mapa del Nou Món

#### 1500

    Gaspar Corte-Real descobreix "Terra Verde" (probablement Terranova).

#### 1500

    João Fernandes arriba al Cap Farewell, Groenlàndia.

#### 1500

    Diogo Dias descobreix Madagascar.

#### 1500

    Rodrigo de Bastidas explora la costa de Colòmbia, des del cap de la Vela fins al golf d'Urabá.

### Segle XVI
#### 1502

    Gonçalo Coelho descobreix "Rio de Janeiro" (Badia de Guanabara).

#### 1502 - 1503

    Colom explora les terres compreses entre Guanaja, a l'actual Hondures, fins a l'actual frontera entre Panamà i Colòmbia.

#### 1505

    Juan de Bermúdez descobreix Bermuda.

#### 1506

    Lourenço de Almeida arriba a les Maldives i Sri Lanka.

#### 1506

    Tristão da Cunha descobreix l'illa de Tristan da Cunha.

#### 1509

    Diogo Lopes de Sequeira arriba a Sumatra i Malaca.

#### 1511

    Duarte Fernandes porta una missió diplomàtica al Regne d'Ayutthaya (Tailàndia).

#### 1511

    Expedició d'Alfons d'Albuquerque a la conquesta de Malaca.

#### 1511

    Rui Nunes da Cunha encapçala una missió diplomàtica a Pegu.

#### 1511 - 1512

    António de Abreu navega a través de l'estret de Malaca, entre Sumatra i Bangka, i a través de les costes de Java, Bali, Lombok, Sumbawa i Flores (Indonèsia) fins a les "Illes de les Espècies" (Illes Moluques).

#### 1513

    Jorge Álvares arriba a la costa de la Xina, a l'illa de Nei Lingding al delta del riu Perla.

#### 1513

    Vasco Núñez de Balboa creua l'istme de Panamà i descobreix l'oceà Pacífic.

#### 1513

    Juan Ponce de León descobreix "La Florida" (Florida).

#### 1514 - 1515

    António Fernandes arriba a l'actual Zimbabwe.

#### 1515

    Gonzalo de Badajoz travessa l'istme de Panamà per Nombre de Dios, arribant fins a l'interior de la Península d'Azuero.

#### 1516

    Juan Díaz de Solís arriba a l'estuari que anomena "La Mar Dulce", actualment Río de la Plata.

#### 1516

    Mercaders portuguesos arriben a Da Nang i Txampa, a l'actual Vietnam).

#### 1518

    Lorenzo de Gomez descobreix Borneo.

#### 1518

    Juan de Grijalva explora la costa mexicana des de "Patouchan" (Champotón) fins al nord del riu Pánuco.

#### 1519

    Hernán Cortés viatja de Villa Rica de la Vera Cruz fins a la capital asteca de Tenochtitlan, al llac Texcoco.

#### 1519

    Alonso Álvarez de Pineda navega per tot el golf de Mèxic i descobreix el "Pare de les aigües" (el Mississipi).

#### 1519

    Gaspar de Espinosa navega per la costa est de l'actual Panamà i Costa Rica fins al golf de Nicoya.

#### 1519 - 1522

    Fernão de Magalhães salpa des d'Espanya, descobreix l'estret de Magallanes, dona el seu nom definitiu a l'oceà Pacífic, i en morir a les Illes Mariannes, el seu navegant Juan Sebastián Elcano el relleva i completa la primera circumnavegació de la Terra.

#### 1521

    Francisco Gordillo i Pedro de Quexos troben la desembocadura del riu que anomenen "Rio de San Juan Bautista" (potser Winyah Bay a la desembocadura del Pee Dee River a l'actual Carolina del Sud).

#### 1522

    Gil González Dávila explora terra ferma partint del golf Nicoya, descobrint el Llac Nicaragua, mentre el seu pilot Andrés Niño explora la costa cap a l'oest, tot descobrint el golf de Fonseca i potser arribant fins a la costa sud-oest de l'actual Guatemala.

#### 1524

    Giovanni da Verrazzano explora la costa oriental dels actuals Estats Units fins al voltant de Cape Fear a Maine; descobreix la desembocadura del riu Hudson.

#### c. 1524

    Aleixo Garcia viatja cap a l'oest de l'illa Santa Catarina, travessant el riu Paraná (potser veient les Cascades de l'Iguaçú) fins al Paraguai prop de la ciutat d'Asunción, per posteriorment creuar el Gran Chaco cap als Andes i la frontera Inca, en algun indret entre Mizque i Tomina a l'actual Bolívia.

#### 1524 - 1525

    Francisco Pizarro i Diego de Almagro exploren des de Punta Piña (7° 56′ N) a la costa sud de Panamà fins al riu San Juan (4° N), a la costa est de Colòmbia.

#### 1525

    Esteban Gómez arriba a Penobscot Bay, Maine.

#### 1525

    Els portuguesos arriben a les "Celebes" (Sulawesi).

#### 1525 - 1526

    Expedició de García Jofre de Loaisa a les Illes Moluques.

#### 1526

    Alonso de Salazar descobreix les illes Marshall (atol Bokak).

#### 1526 - 1527

    Jorge de Meneses descobreix Nova Guinea.

#### 1526 - 1528

    Pizarro i el seu pilot Bartolomé Ruiz exploren la costa oest d'Amèrica del Sud, des del riu San Juan fins al riu Santa (vers els 9° S); van ser els primers a navegar per les costes de l'Equador i el Perú.

#### 1527

    Expedició de Pánfilo de Narváez a la Florida.

#### 1527 - 1528

    Sebastià Cabot explora diversos centenars de quilòmetres del riu Paranà, fins més enllà de la unió amb el Paraguai.

#### 1528

    Diogo Rodrigues explora les illes Mascarenyes (descobertes per Pedro Mascarenhas), posant nom a les illes Reunió, Maurici i Rodrigues.

#### 1528 - 1536

    Álvar Núñez Cabeza de Vaca i tres més són els únics supervivents d'un grups de diversos centenars de colons que viatgen des de la costa occidental de la Florida fins al riu Sinaloa, al nord de Mèxic, on es troben amb traficants d'esclaus espanyols.

#### 1531

    Diego de Ordaz remuntà l'Orinoco fins als ràpids d'Atures, a la confluència amb el riu Meta.

#### 1532 - 1533

    Pizarro explora i conquereix Cajamarca (ciutat del Perú) i Cuzco.

#### 1533

    Fortún Jiménez troba la punta de la península de Baixa Califòrnia.

#### 1534

    Jacques Cartier explora el golf de Sant Llorenç, descobrint les illes d'Anticosti i del Príncep Eduard.

#### 1535

    Fra Tomás de Berlanga descobreix les Illes Galápagos.

#### 1535

    Cartier remunta "La Grande Rivière" o "La Rivière de Hochelaga" (l'actual riu Sant Llorenç) fins a la vila d'Hochelaga (actualment Mont-real).

#### 1535

    Simón de Alcazaba y Sotomayor fa una expedició a l'estret de Magallanes.

#### 1535 - 1537

    Diego de Almagro encapçala una expedició que partint de Cuzco es dirigeix cap al sud, seguint els camins inques fins al sud-oest del llac Titicaca, creuant l'altiplà i la vall de Salta fins a Copiapó; un destacament continua cap al sud fins al riu Maule. Per tornar Almagro pren la ruta costanera, a través de Desert d'Atacama.

#### 1536

    Pedro de Mendoza funda Buenos Aires.

#### 1539

    Francisco de Ulloa navega fins a l'entrada del golf de Califòrnia, resseguint tota la Baixa Califòrnia fins a l'illa Cedros, establint que la Baixa és una península.

#### 1539 - 1543

    Expedició d'Hernando de Soto per bona part del sud dels actuals Estats Units, sent el primer europeu a travessar els Apalatxes (per sobre les muntanyes Blue Ridge) i el Mississipi.

#### 1540

    Hernando de Alarcón remunta el riu Colorado fins a la unió amb el riu Gila prop de l'actual Yuma (Arizona).

#### 1540 - 1542

    Francisco Vásquez de Coronado busca les mítiques Set Ciutats de Cibola. Envia petites avançades i en una d'elles García López de Cárdenas descobreix el Gran Canyó, mentre en una altra es troba una ciutat d'or anomenada Quivira, a l'actual Kansas, que més tard fou visitada per Coronado, tot i que no hi trobà or.

#### 1540

    Segon viatge a Amèrica de Álvaro Núñez Cabeza de Vaca: descobriment de les cascades de l'Iguaçú.

#### 1540

    Francisco de la Ribera amb Francisco de Camargo i Alonso de Camargo fan una expedició a l'estret de Magallanes.

#### 1541 - 1542

    Francisco de Orellana navega pel riu Amazones.

#### 1541 - 1552

    Viatges del missioner Francesc Xavier a Àsia (Índia, Malaca, Xina Japó).

#### 1542 - 1543

    Juan Rodríguez Cabrillo explora la costa de l'actual Baixa Califòrnia, des de Punta Baja fins al riu Russian, descobrint les illes Santa Bàrbara. Després de la seva mort, el seu segon, Bartolomé Ferrelo, arriba fins a Point Arena.

#### 1542 o 1543

    Fernão Mendes Pinto, Diogo Zeimoto i Cristovão Borralho arriben a Tanegashima, Japó.

#### 1543

    Ruy López de Villalobos descobreix tres illes (Fais, Ulithi i Yap) a les Carolines i vuit atols (Kwajalein, Lae, Ujae, Wotho, Likiep, Wotje, Erikub i Maloelap) a les illes Marshall.

#### 1543

    Jean Alfonse explora el riu Saguenay, creient que es troba al "mar de Catai".

#### 1553

    Expedició de Francisco de Ulloa i Francisco Cortés Ojea a l'estret de Magallanes.

#### 1553

    Hugh Willoughby busca el pas del Nord-est per sobre Rússia, arribant fins a l'illa Kolgúiev o Nova Terra.

#### 1556

    Steven Borough arriba fins a l'estret de Kara, entre Nova Terra i l'illa Vaigatx.

#### 1557 - 1559

    Expedició de Juan Fernández Ladrillero i Francisco Cortés Ojea a la costa xilena entre Valdivia (39° 48′ S) i el Canal de Santa Barbara (54° S); la primera a entrar a l'estret de Magallanes pel costat oest i recorre'l d'anada i tornada.

#### 1565

    Miguel López de Legazpi descobreix Mejit, Ailuk i Jemo a les illes Marshall, mentre els seus subordinats Alonso de Arellano descobreix Lib, al mateix grup d'illes, així com cinc illes més (Oroluk, Chuuk, Pulap, Sorol i Ngulu) a les illes Carolines. El 1571 Legazpi funda Manila.

#### 1568

    Álvaro de Mendaña descobreix les illes Solomon.

#### 1576 - 1578

    viatges de Martin Frobisher a l'illa de Baffin, tot buscant el pas del Nord-oest i descobriment de la badia de Frobisher.

#### 1577 - 1580

    Francis Drake completa la segona volta al món.

#### 1580

    Pedro Sarmiento de Gamboa i Juan de Villalobos fan una expedició a l'estret de Magallanes.

#### 1580

    Thomas Cavendish fa una expedició a l'estret de Magallanes.

#### 1581 - 1582

    Iermak Timoféievitx i els seus homes travessen els Urals i arriben fins a Isker, a la riba del riu Irtix (prop de l'actual Tobolsk).

#### 1581 - 1584

    Diego Flores de Valdés i Pedro Sarmiento de Gamboa fan una expedició a l'estret de Magallanes per fortificar i poblar la zona.

#### 1585

    John Davis explora l'estret de Davis, arribant fins als 66° 40′ N; i també navega fins a la Badia Cumberland, creient que ha trobat el "pas fins a Catai".

#### 1587

    Davis navega fins a la costa oest de Groenlàndia fins a arribar als 72° 46′ N (al voltant de l'actual Upernavik).

#### 1590

    John Childley, corsari anglès, fa una expedició a l'estret de Magallanes.

#### 1592

    Davis descobreix les illes Malvines.

#### 1594

    Richard Hawkins, corsari anglès, fa una expedició a l'estret de Magallanes.

#### 1595

    Mendaña descobreix les illes Marqueses.

#### 1596

    Willem Barentsz descobreix Spitsbergen, a les Svalbard.

#### 1599

    Jacob Mahu i Simon de Cordes, navegants holandesos, fan una expedició a l'estret de Magallanes.

#### 1599

    Olivier van Noort, navegant holandès, fa una expedició a l'estret de Magallanes.

### Segle XVII
#### 1600 – 1601

    El príncep Miron Shakhovskoi i D. Khripunov baixen per l'Obi fins al golf de l'Obi i remunten el riu Taz, creant l'ostrog de Mangazeia.

#### 1602 – 1606

    Bento de Góis viatja per terra des de l'Índia fins a la Xina, tot travessant l'Afganistan i el Pamir.

#### 1605

    Els kets ajuden a remuntar el riu Ket, creuant fins al Ienissei, i baixant fins a la seva confluència amb el Sim.

#### 1606

    Willem Janszoon descobreix Austràlia a la desembocadura del riu Pennefather, a la costa occidental de la península del Cap York, tot explorant la costa des de l'illa de Badu fins al sud de Cap Keerweer(13° 58′ S).

#### 1606

    Pedro Fernández de Quirós descobreix Espiritu Santo, l'illa més gran del que avui és Vanuatu.

#### 1606

    Luís Vaz de Torres navega per l'estret que ara porta el seu nom.

#### 1607

    Promyshlenniki de Mangazeia i comerciants arriben al baix Ienissei, fundant Turukhansk, i remuntant el Tunguska inferior, mentre els kets ajuden a remuntar el Ienissei fins a l'Angarà, que també remunten.

#### 1607

    Henry Hudson segueix la costa est de Groenlàndia, a la qual anomena "Hold-with-Hope" (al voltant dels 73° N).

#### 1608

    Samuel de Champlain funda la primera colònia francesa a Amèrica del Nord, Quebec.

#### 1609

    Hudson condueix el Halve Maen pel riu Hudson aigües amunt fins a l'actual Albany.

#### 1610

    Étienne Brûlé remunta el riu Ottawa fins a arribar al llac Nipissing i la badia georgiana, al llac Huron.

#### 1610

    Kondratiy Kurochkin condueix una expedició, navegant en un kotx, des de Turukhansk fins a la desembocadura del Ienissei i cap a l'est, fins a la desembocadura del Piasina, a la Península de Taimir.

#### 1610

    Un destacament procedent de Mangazeia remunta 640 km més del Ienissei, fins a la confluència amb el Sim.

#### 1610 – 1611

    Hudson navega a través de l'estret de Hudson fins a la badia de Hudson, on passa l'hivern a la badia de James.

#### 1611

    Homes de Mangazeia arriben al riu Khatanga.

#### 1612 – 1613

    Thomas Button és el primer a explorar la costa oest de la badia de Hudson, passant l'hivern a la desembocadura del riu Nelson; alhora que descobria l'illa de Coats i Southampton.

#### 1614

    Baleners descobreixen Jan Mayen.
* 1614: Joris van Spilberg, almirall holandès realitza una expedició a l'estret de Magallanes.
* 1616: Willem Schouten descobreix el Cap d'Hornos.
* 1619: Expedició García de Nodal. Els germans Bartomeu i Gonzalo García de Nodal van realitzar una exploració de la regió del cap d'Hornos i l'estret de Magallanes. Van ser els primers a circumnavegar l'illa Gran de Terra del Foc.
* 1638-1668: El comerciant Jean-Baptiste Tavernier fa sis viatges a Orient, la major part a l'Índia, alguns per compte de Lluís XIV
* 1642-1643: Abel Tasman descobreix Tasmània, Nova Zelanda, les illes de Tonga i Illes Fiji.
* 1659-1679: Robert Knox és presoner a l'illa de Ceilan durant 20 anys. En tornar a Anglaterra, descriu l'illa, els seus habitants i els seus productes.
* 1670: John Narborough efectua aixecament hidrogràfic de l'estret de Magallanes.
* 1681-1682: part del Quebec, René Robert Cavalier, sieur de La Salle i baixa pel Mississipi fins a la desembocadura.
* 1689: John Strong, marí anglès. Expedició a l'Estret de Magallanes. La seva collita de plantes natives va donar inici a la col·lecció botànica del Museu Britànic.
* 1699: Jacques Beauchesne-Gouin, expedició a l'estret de Magallanes.

### Segle XVIII

* 1706: Joseph Danycan, comerciant francès fa expedició a Estret de Magallanes.
* 1708: Wooden Rogers, marí anglès expedició a l'Estret de Magallanes.
* 1719: John Clipperton, marí anglès, comissió hidrogràfica l'Estret de Magallanes.
* 1722: Jacob Roggeween, marí neerlandès descobreix l'Illa de Pasqua.
* 1741: Descobriment per Vitus Bering de l'estret que porta el seu nom.
* 1764: John Byron, expedició a Estret de Magallanes.
* 1765: Louis Antoine de Bougainville expedició illes Malvines i Estret de Magallanes.
* 1766: Samuel Wallis i Phillip Carteret expedició hidrogràfica l'Estret de Magallanes.
* 1766-1769: Louis Antoine de Bougainville Volta al món.
* 1768-1779: Viatges de James Cook en particular per l'Oceà Pacífic
** 1768-1771: Primer viatge
** 1772-1775: Segon viatge
** 1776-1779: Tercer viatge
* 1769: Manuel Pando, marí espanyol en comissió a l'Estret de Magallanes per evangelitzar als nadius.
* 1785: Antonio Córdoba Llaç de la Vega, marí espanyol en comissió hidrogràfica l'Estret de Magallanes.
* 1785-1788: Viatge de Jean-François de La Pérouse per l'oceà Pacífic (descobriment de l'estret de la Pérouse)
* 1788: Antonio Córdoba Llaç de la Vega, comissió hidrogràfica l'Estret de Magallanes.
* 1789-1794: Expedició Malaspina per Amèrica i diverses illes del Pacífic.
* 1795: Expedició de Mungo Park sobre els rius Senegal i Níger

## Exploració i conquesta mundial
### Segle xix

* 1799-1804: Expedicions de Alexander von Humboldt a Sud-amèrica.
* 1804-1806: Expedició de Meriwether Lewis i William Clark per l'oest Americà.
* 1826-1828: Phillip Parker King i Pringle Stokes, comissió hidrogràfica Rio de la Plata fins a Chiloé. Con sud d'Amèrica.
* 1828-1830: Parker King i Robert Fitz Roy continuen comissió con sud d'Amèrica.
* 1828: Solo i disfressat com musulmà, René Caillié entra en Tombuctú.
* 1831-1836: Robert Fitz Roy continua treballs hidrogràfics a Sud-amèrica. Porta a bord a Charles Darwin. Completa la volta al món en cinc anys.
* 1838-1842: La Marina dels Estats Units realitza l'Expedició d'exploració dels Estats Units, comandada per Charles Wilkes.
* 1840: Jules Dumont d'Urville explora el litoral de la Terra Adèlia a l'Antàrtida.
* 1843: Juan Guillermo, marí xilè pren possessió de l'Estret de Magallanes i funda poblat Fort Bulnes.
* 1846: El missioner catòlic Évariste Régis Huc (el «Pare Huc») és el primer europeu que entra a Lhasa.
* 1849-1856: Expedició de Heinrich Barth a l'Àfrica, de la Mediterrània fins al Txad, per la vall del riu Níger, i Tombuctú.
* 1852-1856: Exploració de l'Àfrica austral per David Livingstone, primer europeu que va veure les fonts del Zambeze, el 1855.
* 1853: Richard Francis Burton és el primer europeu que entra a la Meca i Medina, disfressat de pergrino musulmà.
* 1858-1864: Segona expedició de Livingstone a l'Àfrica austral.
* 1859-1861: Travessia de l'Sàhara per Henri Duveyrier.
* 1860-1863: Expedició de John Speke, que descobreix el llac Victòria.
* 1866-1869: Richard C. Mayne, marí anglès fa aixecaments hidrogràfics a l'Estret de Magallanes.
* 1866-1868: Expedició de Francis Garnier pel riu Mekong.
* 1874: Enric Simpson, marí xilè inicia els treballs hidrogràfics a la zona de l'Estret de Magallanes i Cap d'Hornos per part de l'Armada de Xile.
* 1879-1882: Expedició de Pierre Savorgnan de Brazza al Congo.

### Segle XX

* 1909: Robert Peary arriba al pol Nord.
* 1911: Roald Amundsen arriba al pol Sud (Expedició Amundsen)
* 1924-1925: Raid automobilístic "Croisière noire" a l'Àfrica.
* 1931-1932: Raid automobilístic "Croisière jaune" a Àsia.
* 1950: Maurice Herzog i Louis Lachenal conquereixen el cim de l'Annapurna, primer 8.000 escalat.
* 1953: Edmund Hillary i Tenzing Norgay arriben a la cimera de la muntanya Everest.
* 1960: Auguste Piccard arriba amb un batiscaf al fons de la fossa de les Marianes.
* 1961: Iuri Gagarin és el primer home en l'espai.
* 1968: Vol de la missió Apolo 8: primers homes que surten de la zona d'atracció terrestre i veuen la cara oculta de la Lluna.
* 1969: Primers homes a la Lluna (Neil Armstrong i Buzz Aldrin).

## Referències

* ↑ «Himilco» (en anglès). livius.org, 2001. Arxivat de l'original el 2014-12-05. [Consulta: 14 gener 2012].
* ↑ Hughes, Philip. History of the Church (en anglès). vol.2. Continuum International Publishing Group, 1948, p. 128. ISBN 0722079826.
* ↑ Stafford, Pauline. A Companion to the Early Middle Ages: Britain and Ireland c.500-1100 (en anglès). John Wiley & Sons, 2013, p. 181. ISBN 978-1-118-49947-4.
* 1 2 3 4 5 6 7 8 Diffie, Bailey. Foundations of the Portuguese Empire, 1415–1580. University of Minnesota Press, 1977, p. 465–474. ISBN 0-8166-0782-6.
* 1 2 3 4 5 6 7 8 9 10 11 12 13 14 15 16 17 Morison, Samuel. The European Discovery of America: The Southern Voyages, 1492-1616. New York: Oxford University Press, 1974.
* 1 2 3 4 5 6 Whitfield, Peter. New Found Lands: Maps in the History of Exploration. Routledge, 1998.
* 1 2 3 4 5 Ravenstein, Ernest George. The voyages of Diogo Cão and Bartholomeu Dias, 1482-88. Londres: W. Clowes and Sons, 1900.
* ↑ Fleming, Fergus. Off the Map: Tales of Endurance and Exploration. New York: Atlantic Monthly Press, 2004.
* 1 2 3 4 Taviani, Paulo. Columbus: The Great Adventure, His Life, His Times, and His Voyages. New York: Random House, 1991.
* 1 2 3 4 5 6 7 8 9 10 Morison, Samuel. The European Discovery of America: The Northern Voyages. New York: Oxford University Press, 1971.
* ↑ Ferguson, D. W. The discovery of Ceylon by the Portuguese in 1506 (Journal of the Ceylon Asiatic Society, vol. xix, no. 59, 1907, pp. 284-384).
* ↑ Tristan da Cunha a Enciclopèdia Britànica (anglès)
* ↑ Marsden, William. The history of Sumatra: containing an account of the government, laws, customs, and manners of the native inhabitants, with a description of the natural productions, and a relation to the ancient political state of that island.. Londres: J. McCreery, 1811.
* 1 2 Lach, Donald F. Asia in the Making of Europe, Volume I: The Century of Discovery. University of Chicago Press, 1994, p. 520. ISBN 0-226-46731-7.
* ↑ Galvano, Antonio Galvano. The Discoveries of the World from Their First Original unto the Year of Our Lord 1555. BiblioBazaar, LLC, 2009, p. 114. ISBN 1-113-68747-9.
* ↑ Cortesão, Armando. The Suma Oriental of Tomé Pires: an account of the east, from the Red Sea to Japan, written in Malacca and India in 1512–1515/The Book of Francisco Rodrigues rutter of a voyage in the Red Sea, nautical rules, almanack and maps, written and drawn in the east before 1515. The Hakluyt Society, 1944.
* ↑ Russell-Wood, A. J. R.. The Portuguese empire, 1415-1808: a world on the move.. Baltimore, MD: Johns Hopkins University Press, 1998.
* 1 2 3 Bancroft, Hubert Howe. History of Central America. San Francisco: A. L. Bancroft, 1882.
* ↑ Li, Tana Li. Nguyễn Cochinchina: southern Vietnam in the seventeenth and eighteenth centuries. SEAP Publications, 1998, p. 72. ISBN 0-87727-722-2.
* ↑ Yule, Sir Henry Yule, A. C. Burnell, William Crooke. A glossary of colloquial Anglo-Indian words and phrases: Hobson-Jobson. Routledge, 1995, p. 34. ISBN 0-7007-0321-7.
* ↑ Keane, A. H.. Eastern geography: a geography of the Malay peninsula, Indo-China, the Eastern archipelago, the Philippines, and New Guinea.. Londres: E. Stanford, 1892.
* ↑ Marks, Richard Lee. Cortés: the Great Adventurer and the Fate of Aztec Mexico. Nova York: Knopf, 1993.
* ↑ Bergreen, Laurence. Over the Edge of the World: Magellan's Terrifying Circumnavigation of the Globe. Nova York: William Morrow, 2003.
* 1 2 3 4 Hayes, Derek. America Discovered: A Historical Atlas of North American Exploration. Vancouver: Douglas & McIntyre, 2004.
* 1 2 3 4 Goodman, Edward J. The Explorers of South America. Norman: University of Oklahoma Press, 1992.
* 1 2 Prescott, William H. History of the Conquest of Peru. Nova York: John B. Aldan, 1890.
* ↑ Crawfurd, J. 1856. A descriptive dictionary of the Indian islands and adjacent countries. London: Bradbury & Evans.
* ↑ Jose María Ortuño Sánchez-Pedreño. Estudi històric-jurídic de l'expedició de García Jofre de Loaisa a les illes Moluques. La venda dels drets sobre aquestes illes a Portugal per Carles I d'Espanya (PDF) (en espanyol). Revistas.UM.es, 2003 [Consulta: 9 agost 2009]. Arxivat 2016-03-03 a Wayback Machine.
* 1 2 3 Quanchi, Max, and John Robson. Historical dictionary of the discovery and exploration of the Pacific Islands. Lanham, Md.: Scarecrow Press, 2005.
* ↑ Whiteway, Richard Stephen. The rise of Portuguese power in India, 1497-1550.. Westminster: A. Constable, 1899.
* ↑ Fonseca, José Nicolau da. An historical and archaeological sketch of the city of Goa: preceded by a short statistical account of the territory of Goa. Nova Delhi: Asian Educational Services ISBN 81-206-0207-2, 1994.
* ↑ Reséndez, Andrés. A land so strange: the epic journey of Cabeza de Vaca : the extraordinary tale of a shipwrecked Spaniard who walked across America in the sixteenth century. New York: Basic Books, 2007.
* 1 2 3 Hayes, Derek. Historical Atlas of California. University of California Press, 2007.
* ↑ Markham, Clements R. Discovery of the Galapagos Islands (Proceedings of the Royal Geographical Society, Vol. XIV, May 1892, pp. 314–16).
* ↑ Smith, Anthony. Explorers of the Amazon. University of Chicago Press, 2004. ISBN 0-226-76337-4.
* ↑ Biografia de Francesc Xavier a Hijos de la Divina Voluntad
* ↑ Kelsey, Harry. Juan Rodriguez Cabrillo. San Marino: The Huntington Library, 1986.
* 1 2 3 Vaughan, Richard. The Arctic: A History. Stroud: A. Sutton, 2007.
* ↑ Bawlf, Samuel. The Secret Voyage of Sir Francis Drake, 1577–1580. Walker & Company, 2003.
* ↑ Lincoln, W. Bruce. The Conquest of a Continent: Siberia and the Russians. Ithaca, N.Y.: Cornell University Press, 2007.
* 1 2 3 Lantzeff, George V., and Richard A. Pierce. Eastward to Empire: Exploration and Conquest on the Russian Open Frontier, to 1750. Montreal: McGill-Queen's U.P., 1973.
* ↑ Markham, Clements. A life of John Davis: the navigator, 1550–1605, discoverer of Davis straits. New York: Dodd, Mead, 1889.
* ↑ Conway, William Marten. No Man's Land: A History of Spitsbergen from Its Discovery in 1596 to the Beginning of the Scientific Exploration of the Country. Cambridge: University Press, 1906.
* ↑ Forsyth, James. A History of the Peoples of Siberia: Russia's North Asian colony 1581–1990. Cambridge: Cambridge University Press, 1992.
* ↑ Wessels, C. Early Jesuit travellers in Central Asia: 1603–1721. Asian Educational Services, 1992, p. 90. ISBN 81-206-0741-4.
* 1 2 3 Fisher, Raymond Henry. The Russian Fur Trade, 1550–1700. University of California Press, 1943.
* 1 2 3 Mutch, T. D.. The First Discovery of Australia. Sydney: Mutch, Project Gutenberg of Australia, 1942, p. 55.
* ↑ Asher, Georg Michael. Henry Hudson: The Navigator. Londres: Hakluyt Society, 1860.
* ↑ Litalien, Raymonde; Roth, Käthe; Vaugeois, Denis. Champlain: the birth of French America (en anglès). McGill-Queen's Press, 2004, p.146. ISBN 0773528504.
* ↑ Hunter, Douglas. Half Moon: Henry Hudson and the voyage that redrew the map of the New World. Nova York: Bloomsbury Press, 2009.
* ↑ Butterfield, Consul Willshire. History of Brulé's discoveries and explorations, 1610–1626: being a narrative of the discovery, by Stephen Brulé of Lakes Huron, Ontario and Superior : and of his exploration (the first made by civilized man) of Pennsylvania and western New York, also of the province of Ontario, Canada. Cleveland: Helman-Taylor, 1898.
* ↑ Mancall, Peter. The Fatal Journey: The Final Expedition of Henry Hudson. Basic Books, 2009.
* ↑ Armstrong, Terence. Russian Settlement in the North. Cambridge University Press, 2010.
* ↑ Hacquebord, Louwrens (2004). "The Jan Mayen Whaling Industry" a Jan Mayen Island in Scientific Focus, Stig Skreslet, editor, Springer Verlag.

## Enllaços externs

* Textos sobre els viatges del segle XVIII Arxivat 2006-02-05 a Wayback Machine.